Turinys
Rodyklė 🔎︎

# Lygiuotė

Čia nustatoma pastraipos lygiuotė puslapio paraščių atžvilgiu.

Jei norite tai atlikti…

Pasirinkite komandą Formatas → Pastraipa ir atverkite kortelę Lygiuotė.

Pasirinkite komandą Rodymas → Stiliai, stilių polangyje atverkite kontekstinį kurio nors įrašo meniu, iš ten pasirinkite komandą Keisti arba Kurti ir atverkite kortelę Lygiuotė.

## Parinktys

Nustatomos veikiamosios pastraipos lygiuotės parinktys.

### Kairinė

Pastraipos tekstas lygiuojamas pagal kairiąją puslapio paraštę. Jei įgalintos Azijos kalbos, ši parinktis vadinasi Kairinė viršuje.

Piktograma formatavimo mygtukų juostoje:

Align Left

### Dešininė

Pastraipos tekstas lygiuojamas pagal dešiniąją puslapio paraštę. Jei įgalintos Azijos kalbos, ši parinktis vadinasi Dešininė apačioje.

Piktograma formatavimo mygtukų juostoje:

Align Right

### Centrinė

Pastraipos tekstas puslapyje centruojamas.

Piktograma formatavimo mygtukų juostoje:

Align Center HorizontallyCentered

### Abipusė

Pastraipos tekstas lygiuojamas ir pagal kairiąją, ir pagal dešiniąją puslapio paraštes.

Piktograma formatavimo mygtukų juostoje:

Justified

### Paskutinės eilutės lygiuotė

Nurodoma paskutinės pastraipos eilutės lygiuotė.

### Išplėsti paskutinį žodį

Jei paskutinėje abipusės lygiuotės pastraipos eilutėje yra tik vienas žodis, jis išplečiamas, kad užimtų visą pastraipos plotį.

## Azijos kalbos

Šios komandos galimos tik jei programoje yra įgalintos Azijos kalbos. Azijos kalbas įgalinti galima lange LibreOffice → ParinktysPriemonės → Parinktys → Kalbos nuostatos → Kalba.

### Pritraukti prie tinklelio (jei rodomas)

Pastraipos tekstas lygiuojamas pagal teksto tinklelį. Teksto tinklelį aktyvinti galima dialogo lango Formatas → Puslapio stilius kortelėje Teksto tinklelis.

## Vertikalus teksto lygiavimas

Čia nustatoma didesnių ar mažesnių už įprastus rašmenų lygiuotė likusio pastraipos teksto atžvilgiu.

## Savybės

### Teksto kryptis

Čia nurodoma kompleksinės teksto struktūros pastraipos teksto kryptis. Ši parinktis galima tik tada, kai įgalinta kompleksinė teksto struktūra.

### Peržiūros laukas

Rodoma nustatyto formato peržiūra.